CELEX: C2007/155/11
Language: el
Date: 2007-07-07 00:00:00
Title: Υπόθεση C-492/04: Διάταξη του Δικαστηρίου (τέταρτο τμήμα) της 10ης Μαΐου 2007 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Lasertec Gesellschaft für Stanzformen mbH κατά Finanzamt Emmendingen (Άρθρο 104, παράγραφος 3, πρώτο εδάφιο, του Kανονισμού Διαδικασίας — Ελεύθερη κυκλοφορία των κεφαλαίων — Ελευθερία εγκατάστασης — Φορολογία — Φόρος εταιρειών — Σύμβαση δανείου μεταξύ εταιρειών — Ημεδαπή δανειολήπτρια εταιρεία — Δανειοδότρια κεφαλαιουχική εταιρεία εγκατεστημένη σε τρίτη χώρα — Έννοια σημαντική μερίδα συμμετοχής — Καταβολή τόκων δανείου — Χαρακτηρισμός — Συγκαλυμμένη διανομή κερδών)

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/7
            
         Διάταξη του Δικαστηρίου (τέταρτο τμήμα) της 10ης Μαΐου 2007 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — Lasertec Gesellschaft für Stanzformen mbH κατά Finanzamt Emmendingen
   (Υπόθεση C-492/04) (1)
   
   (Άρθρο 104, παράγραφος 3, πρώτο εδάφιο, του Kανονισμού Διαδικασίας - Ελεύθερη κυκλοφορία των κεφαλαίων - Ελευθερία εγκατάστασης - Φορολογία - Φόρος εταιρειών - Σύμβαση δανείου μεταξύ εταιρειών - Ημεδαπή δανειολήπτρια εταιρεία - Δανειοδότρια κεφαλαιουχική εταιρεία εγκατεστημένη σε τρίτη χώρα - Έννοια «σημαντική μερίδα συμμετοχής» - Καταβολή τόκων δανείου - Χαρακτηρισμός - Συγκαλυμμένη διανομή κερδών)
   (2007/C 155/11)
   Γλώσσα διαδικασίας: η γερμανική
   Αιτούν δικαστήριο
   Finanzgericht Baden-Württemberg
   Διάδικοι στην υπόθεση της κύριας δίκης
   Lasertec Gesellschaft für Stanzformen mbH
   κατά
   Finanzamt Emmendingen
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht Baden-Württemberg — Ερμηνεία των άρθρων 56, παράγραφος 1, 57, παράγραφος 1, και 58 ΕΚ — Εθνική φορολογική νομοθεσία — Φόρος επί των εταιρικών κερδών — Φορολόγηση ως αφανών κερδών διανεμομένων από τους τόκους που καταβάλει ημεδαπή εταιρεία προς εξόφληση δανείου που έλαβε από ανώνυμη εταιρία εγκατεστημένη σε τρίτη χώρα
   Διατακτικό της αποφάσεως
   Το Δικαστήριο διατάσσει:
   Εθνική ρύθμιση, δυνάμει της οποίας οι τόκοι δανείου που καταβάλλει ημεδαπή κεφαλαιουχική εταιρεία σε μεριδούχο που είναι εγκατεστημένος σε τρίτη χώρα και κατέχει σημαντική μερίδα συμμετοχής στο κεφάλαιο της εταιρείας αυτής θεωρούνται, υπό ορισμένες προϋποθέσεις, συγκαλυμμένη διανομή κερδών ο επί των οποίων φόρος πρέπει να επιβληθεί στη δανειολήπτρια εταιρεία, επηρεάζει προεχόντως την άσκηση της ελευθερίας εγκατάστασης υπό την έννοια των άρθρων 43 επ. ΕΚ. Δεν μπορεί να γίνει επίκληση των διατάξεων αυτών σε περίπτωση που εμπλέκεται εταιρεία τρίτης χώρας.
   
      (1)  ΕΕ C 31 της 5.2.2005.